Príloha č. 1 súťažných podkladov

**Opis predmetu zákazky**

**„Rezacie zariadenie“**

1. **Všeobecné vymedzenie predmetu zákazky**

Predmetom tejto zákazky je dodávka „**Rezacieho zariadenia“** (zariadenie na prípojnom vozidle) v počte 16 ks, vrátane dopravy na miesto plnenia:

Miesto dodania predmetu zákazky:

Krajské riaditeľstvo HaZZ v Bratislave, v Trnave, v Trenčíne, v Nitre, v Žiline, v Banskej Bystrici, v Prešove a v Košiciach.

1. **Opis predmetu zákazky**

**Zariadenie pracujúce na princípe vodného lúča a abrazíva na rezanie stavebných konštrukcií a následné hasenie vodou a penou (ďalej len zariadenie) na prípojnom vozidle - špecifikácia**

**Požadované technické parametre zariadenia:**

1. na rezanie betónu hrúbky najmenej 150 mm v čase do 90 sek.
2. na rezanie mäkkej oceli hrúbky 10 mm v čase do 60 sek.
3. zariadenie napájané vodou z vlastnej nádrže na vodu o objeme minimálne 250 litrov, nádrž s možnosťou dopĺňania počas prevádzky zariadenia
4. zariadenie musí byť je poháňané od vlastnej pohonnej jednotky:

• motor - štvortaktný zážihový alebo vznetový o výkone minimálne 14 kW

• nádrž na palivo o objeme minimálne 20 l

• batéria 12 V je súčasťou dodávky

1. pracovný tlak zariadenia najmenej 270 bar
2. prietok vody - kapacita max. 60 litrov / min.
3. navijaky na hadice s hadicami o celkovej dĺžke najmenej 80 m vrátane prúdnice
4. kontinuálne rezanie s prímesou abrazíva najmenej 240 sek bez potreby doplňovania abrazíva do zásobníka, alebo výmenou zásobníka s abrazívom nie dlhšou ako 10 sekúnd. Zásobník, alebo zásobníky pre tento časový limit sú súčasťou dodávky.
5. zariadenie musí umožňovať súčasné rezanie a hasenie pomocou zabudovaného čerpadla
6. zariadenie musí byť odvodniteľné
7. zariadenie musí umožňovať hasenie roztriešteným prúdom vody a penou pri primiešavaní penidla z externého kanistra, kanister o objeme minimálne 20 litrov je súčasťou dodávky
8. rezacia prúdnica vybavená rýchlospojkou – prúdnica a káblové ovládanie je súčasťou dodávky
9. šírka vodného lúča pri rezaní najviac 1,6 mm
10. zariadenie musí byť použiteľné pri teplotách -20 °C až 40°C,
11. celková hmotnosť maximálne 420 kg bez náplní
12. súčasťou dodávky musí byť aj viacúčelová prúdnica so zmenou tvaru prúdu vody (hmla, kompaktný prúd vody) bez nutnosti prerušenia vody pri hasení

**Prípojné vozidlo (ďalej len „príves) musí byť:**

1. dvojnápravový kategórie O2; povrchová úprava podvozkovej časti musí byť antikorózna
2. s kolesami umiestnenými pod ložnou plochou prívesu
3. vybavený podporným kolesom so zabezpečením proti samovoľnému pohybu a pevnými podperami v rohoch podvozku (4 ks)
4. vo vyhotovení pre konštrukčnú rýchlosť minimálne 80 km/hod
5. výška prívesu vrátane nadstavby maximálne 2000 mm
6. vybavený výškovo nastaviteľným ojom s výmenným spájacím zariadením pre zapojenie na guľu ISO 50 a s výmenným spájacím zariadením pre zapojenie na čap 40 mm (obe varianty musia byť zapísané v osvedčení o evidencii prívesu)
7. s pevnou, uzatvárateľnou a uzamykateľnou nadstavbou. Nadstavba musí byť uzatvorená výklopnými a demontovateľnými pevnými dverami na oboch bočných stranách a zadnej časti, ktoré chránia obsluhu pred nežiaducimi poveternostnými podmienkami
8. so všetkými dverami uzamykateľnými jedným kľúčom
9. s vnútorným osvetlením nadstavby napájaným z ťažného vozidla
10. s vodeodolnou a protisklzovou podlahou s držiakmi a montážnymi prvkami pre upevnenie a prevoz zariadenia tak, aby zaistili toto proti pohybu a proti vypadnutiu pri jazde
11. zariadenie musí byť demontovateľné z prívesu bez použitia špeciálneho náradia
12. s nadstavbou vyhotovenou z materiálov s odolnosťou voči poveternostným vplyvom
13. vybavený elektrickou zástrčkou 12 V 1x13 pólovou s prechodom na 1x7 pólovú pre elektrickú sústavu ťažného vozidla
14. s elektroinštaláciou od ťažného vozidla pre napájanie zariadenia
15. vybavený rezervným kolesom s držiakom
16. s 2 kusmi zakladacích klinov
17. s podložkou pod evidenčné číslo

Príves musí byť v požadovanom vyhotovení schválené na premávku na pozemných komunikáciách v zmysle zákona NR SR č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov.

**Označenie prívesu**

Označenie príslušnosti vozidla k Hasičskému a záchrannému zboru, v súlade s pokynom Prezidenta Hasičského a záchranného zboru č. 42/2006 o jednotnom označovaní motorových vozidiel Hasičského a záchranného zboru v znení neskorších pokynov. Návrh označenia vozidla vyhotoví dodávateľ a pred jeho definitívnym vykonaním musí byť schválený Prezídiom Hasičskému a záchrannému zboru.

**Ostatné nešpecifikované požiadavky na predmet zákazky**

1. na výrobu sa musí použiť iba nepoužitý príves a na nadstavbu a zariadenie iba nové a originálne diely.
2. konštrukčné riešenie musí byť konzultované s odberateľom písomne schválené.
3. ak verejný obstarávateľ v opise predmetu zákazky odkazuje na konkrétneho výrobcu, obchodné označenie, patent, typ, oblasť alebo miesto pôvodu alebo výroby, pripúšťa sa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové a iné technické a funkčné vlastnosti. Pri navrhovaní ekvivalentu musí uchádzač postupovať s odbornou starostlivosťou, pri ktorej musí zohľadniť pôvodný účel a plnú funkčnosť.

*ĎALŠIE INFORMÁCIE PRE UCHÁDZAČOV*

Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentnými výrobkami, ktoré budú mať rovnaké alebo lepšie požadované kvalitatívne, rozmerové a účelové vlastnosti ako požadovaný predmet zákazky.